CELEX: 62008CN0252
Language: et
Date: 2008-06-12 00:00:00
Title: Kohtuasi C-252/08: 12. juunil 2008 esitatud hagi — Euroopa Ühenduste Komisjon versus Malta Vabariik

2.8.2008   
            
            
               ET
            
            
               Euroopa Liidu Teataja
            
            
               C 197/15
            
         12. juunil 2008 esitatud hagi — Euroopa Ühenduste Komisjon versus Malta Vabariik
   (Kohtuasi C-252/08)
   (2008/C 197/26)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: L. Flynn ja A. Alcover San Pedro)
   
      Kostja: Malta Vabariik
   Hageja nõuded
   
               —
            
            
               Tuvastada, et kuna Malta Vabariik ei kohaldanud õigesti Euroopa Parlamendi ja nõukogu 23. oktoobri 2001. aasta direktiivi 2001/80/EÜ teatavate suurtest põletusseadmetest õhku eralduvate saasteainete piiramise kohta (1) (edaspidi „direktiiv”) seoses Delimara elektrijaama aurumasina esimese ehitusjärguga ja Marsa elektrijaamaga, siis on Malta Vabariik rikkunud direktiivi artikli 4 lõikest 1 koostoimes IV lisa A osaga, VI lisa A osaga ja VII lisa A osaga ning artiklist 12 koostoimes VIII lisa A osa punktiga 2 tulenevaid kohustusi;
            
         
               —
            
            
               mõista kohtukulud välja Malta Vabariigilt.
            
         Väited ja peamised argumendid
   Komisjon väidab, et Delimara elektrijaama aurumasina esimene ehitusjärgu osas ei peetud kinni direktiivis vääveldioksiidi, lämmastikoksiidide ja tolmu suhtes kindlaksmääratud heitkoguste piirväärtustest.
   Ta väidab lisaks, et nii Delimara elektrijaama aurumasina esimese ehitusjärgu kui ka Marsa elektrijaama osas ei täitnud Malta Vabariik vääveldioksiidi, lämmastikoksiidide ja tolmu kontsentratsiooni pideva mõõtmise nõuet, mis on ette nähtud direktiivi artiklis 12 ja VIII lisa A osa punktis 2.
   
      (1)  EÜT L 309, lk 1; ELT eriväljaanne 15/06, lk 299.